b'\n_START_ARTICLE_\nMediesosiologi\n_START_SECTION_\nMediesosiologiens historie\n_START_PARAGRAPH_\nFaget mediesosiologi kan knyttes tilbake til de s\xc3\xa5kalte gamle klassikerne. Karl Marx, Max Weber og Georg Simmel er blant mange som bidro til faget f\xc3\xb8r dets opprinnelse til tross for de aldri gav noen eksplisitt fremstilling av sine tanker innen emnet. Sosiologer har i senere tid lagt dette til dem. Deres teorier om samfunnet har hatt stor betydning. Problemstillinger knyttet til integrering og identitetskonstruksjon, makt og sosial ulikhet samt sp\xc3\xb8rsm\xc3\xa5l om sosiale endringer er sentrale ogs\xc3\xa5 for mediesosiologien_NEWLINE_I Norge startet forskning innen faget ved at i 1958 ble institutt for presseforskning startet i universitetet i Oslo. I 1972 ble det laget et sekretariat for medieforskning ved universitetet (Senere institutt for medieforskning) i Bergen._NEWLINE_Johan Galtung og Mari Holmboe Ruge fikk publisert (1965) \xe2\x80\x9dThe Structure of Foreign News\xe2\x80\x9d  i Journal of Peace Research. _NEWLINE_Den f\xc3\xb8rste mediesosiologiske doktorgraden i Norge ble avlagt i 1977 da Svennik H\xc3\xb8yer forsvarte avhandlingen Norsk presse mellom 1865 og 1965: strukturutvikling og politiske m\xc3\xb8nstre.\n_START_SECTION_\nMedieteorier\n_START_PARAGRAPH_\nEn sentral del av faget er teorier utviklet for \xc3\xa5 forklare samspillet mellom medier, mennesker, \xc3\xb8konomi og klasseskille ogs\xc3\xa5 videre. De er brukt til \xc3\xa5 kartlegge hvilken rolle mediene spiller i samfunnet. Teoriene omhandler ikke samme tema og kan derfor ikke sidestilles direkte opp mot hverandre, men angriper forskjellige innfallsvinkler.\n_START_SECTION_\nMarxistisk Medieteori\n_START_PARAGRAPH_\nMarxistisk Medieteori mener mediene eies av den herskende klassen og opererer i eierklassens interesser. If\xc3\xb8lge  teorien fremmer media falsk bevissthet for andre klasser (arbeiderklassen/underklasser). _NEWLINE_En ganske kritisk teori, men den mener media bare formidler en ideologi som st\xc3\xb8tter den etablerte orden.\n_START_SECTION_\nPolitisk-\xc3\xb8konomisk medieteori\n_START_PARAGRAPH_\nInnen politisk-\xc3\xb8konomisk medieteori er \xc3\xb8konomisk kontroll og logikk bestemmende. Mediestrukturen tenderer mot konsentrasjon p\xc3\xa5 eiersiden hvor en liten elite eier majoriteten. Global integrering av medieutvikling er sentralt n\xc3\xa5r innhold og publikum blir gjort til varer som skal skaffe fortjeneste._NEWLINE_Diversitet forsvinner/reduseres til fordel for krav om retabilitet og avkastning. Opposisjon og alternative syn blir marginalisert  og den offentlig interesseen i kommunikasjonen er underordnet private interesser.\n_START_SECTION_\nFeministisk medieteori\n_START_PARAGRAPH_\nEt perspektiv der kj\xc3\xb8nn som en mulig undertrykningsmekanisme er i fokus og hvor vitenskapen blir tillagt et frigj\xc3\xb8rende potensial. Sentrale utviklere er Liesbet van Zoonen, Wencke M\xc3\xbchleisen og Elisabeth Eide._NEWLINE_Kvinner blir gjennom pornografi og fokus p\xc3\xa5 seksualitet marginalisert.\n_START_SECTION_\nPostfeministisk medieteori\n_START_PARAGRAPH_\nDagens bilde av forskning rundt kj\xc3\xb8nn og medier har et mer komplekst syn p\xc3\xa5 sammenhengen og det fokuseres p\xc3\xa5 forskjellene p\xc3\xa5 b\xc3\xa5de mann og kvinner. Man snakker gjerne da om teorier om kj\xc3\xb8nn og media.\n_START_SECTION_\nHegemonisk medieteori\n_START_PARAGRAPH_\nKarl Marxs bok Den tyske ideologi er inspirasjonskilden til denne teorien. Dette sitatet fra boken siteres ofte i sammenheng med denne teorien: _NEWLINE_I en hver epoke er det den herskende klasses tanker som er de herskende tanker, dvs. den klasse som er samfunnets herskende materielle makt er ogs\xc3\xa5 dets herskende \xc3\xa5ndelige makt\xe2\x80\xa6 De herskende tanker er ikke annet enn det idemessige uttrykk for de herskende materielle forhold, ikke annet enn de herskende materielle forhold formet i tanker\xe2\x80\xa6_NEWLINE_Menneskene f\xc3\xa5r ved hjelp av mediene en falsk bevissthet best\xc3\xa5ende av den r\xc3\xa5dende ideologi i samfunnet og de er ikke klar over sine egne, objektive interesser._NEWLINE_Lik Marx Medieteori, men nyansert p\xc3\xa5 en litt annen m\xc3\xa5te.'